**Alexandra L. Doig** (8. lipnja 1973.) je kanadska glumica poznata po umjetničkom imenu **Lexa Doig**. Njena možda najpoznatija uloga bila je uloga *Rommie* u znanstevno fantastičnoj TV seriji *Andromeda*, te sporedna uloga u TV seriji Stargate SG-1.

Privatni život
--------------

Lexa Doig je rođena u Torontu - Ontario, Kanada. Ona je kćerka majke filipinke, Glorie i oca Davida koji je irsko-škotskog porijekla. Odrasla je u Torontu. Ona uživa čitati, vozati se na rolama, igrati RPG kompjuterske igrice i igru **Dungeons & Dragons**. Ona je od svoje devete godine željela postati glumica (nakon što je pogledala izvedbu predstave Porgy and Bess). 

Nakon suradnje s čovjekom koji će joj postati suprug a tadašnjim kolegom glumcem, Michael Shanksom, u seriji Andromeda, u epizodama "Star Crossed" 2001. godine i "Day of Judgement, Day of Wrath" 2003. godine, glumački dvojac se vjenčao 2. kolovoza iste godine (2003). Prethodno spomenuti par ima dvoje djece: kćerku Miu Tabithu Shanks (rođenu 13. rujna, 2004) i sina Samuela Davida Shanksa (rođenog 19. ožujka, 2006). Bračni par Doig/Shanks je 2011. zajedno glumio i u filmu Tactical Force, Lexa kao časnica losanđeleske postrojbe specijalaca a Michael kao ruski šef mafije

Karijera
--------

Sa 16 godina Lexa Doig se upisala na tečaj za manekenke i gotovo odmah joj je jedan agent ponudio da ju zastupa. Radila je na reklamama i u modelingu, prije nego se u završnoj godini ispisala iz srednje škole kako bi se posvetila svojoj glumačkoj karijeri. Radila je na kazališnim produkcijama Romea i Julije kao i Arsenic i Old Lacea, tijekom kojih je išla na audicije za filmske i televizijske uloge, uključujući i onu za ulogu Anne Lindsay u seriji Highlander: The Series. Njena prva glumačka uloga je bila ona u The Hidden roomu, dok je njena prva filmska uloga bila u Junglegroundu. Međutim, njena prva bitnija uloga je bila ona u William Shatnerovoj seriji TekWar. Lexa Doig je ondje tumačila lik zvan "Cowgirl", specijalistkinju za pronalaženje i dobavljanje informacija s interneta.

1998. godine Lexa Doig je dobila ulogu Tine Backus u seriji kratkog vijeka zvanoj CI5: The New Professionals. 2000. godine dobila je ulogu u još jednoj Roddenberryevoj seriji **Andromeda.** Tumačila je umjetnu inteligenciju naslovnog svemirskog broda u višestrukim oblicima, kao onu koja se prikazuje na monitorima, onu koja se prikazuje kao hologram i onu koja se prikazuje kao android avatar zvan Rommie. 2002. tumačila je glavnu žensku ulogu u hororu **Jason X**. Lexa Doig je, također, tumačila i lik dr. Carolyn Lam, koji se pojavljuje u nekoliko epizoda 9. i 10. sezone serije Stargate SG-1. Također, tumačila je i ulogu fakultetske profesorice Wendy Paulson u drugoj sezoni serije The 4400 kao i ulogu vanzemaljske liječnice u seriji **V** iz 2009.

Izvori
------

1. ↑  „MixedFolks.com - Mixed Actors & Actresses From the Asian Continent Page 2". Arhivirano iz originala na datum 2007-08-14. Pristupljeno 2011-09-02.
2. ↑  Staff (2010). „Lexa Doig". *DragonCon*. DCI, Inc. Arhivirano iz originala na datum 2010-06-12. Pristupljeno 26. 05. 2010.

Filmografija
------------

* Eureka (2007)
* The 4400 (2005)
* Stargate SG-1 (2005)
* Human Cargo (2004)
* The Tracker (2001)
* Jason X (2001)
* Code name phoenix (2000)
* Andromeda (2000)
* No Alibi (2000)
* Earth: Final Conflict (1999-2000)
* CI5: The New Professionals (1998)
* While My Pretty One Sleeps (1997)
* TekWar (1994)

Eksterni linkovi
----------------

***Lexa Doig*** na Wikimedijinoj ostavi

* IMDb profil
* Stranice obožavatelja Arhivirano 2007-05-20 na Wayback Machine-u